Diari Oficial de la Generalitat Valenciana


Sumari del DOGV 3671, del 21-01-2000 (2000/58)

Notificacions de provisió de constrenyiment.
--------------------------------------------

### Dades del document

Número de DOGV
:   3671

Data del DOGV
:   21-01-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/58


Organisme emissor
:   Agència Estatal d'Administració Tributària. Delegació de València

Tipus de document
:   Anunci

Notificacions de provisió de constrenyiment. [2000/A58]
  
Mitjançant aquest edicte, i ja que el deutor indicat en la relació que a continuació s'insereix no ha pogut ser trobat al domicili que figura en els registres de l'administració tributària, o que les persones que la legislació autoritza per a fer-se'n càrrec han al·legat diferents causes per a no rebre les notificacions, se li fa saber que:
  
Es notifica al deutor, d'acord amb l'article 103 del Reglament General de Recaptació (Reial Decret 1.684/1990, de 20 de desembre), que atés que no ha sigut satisfet el deute esmentat en el termini d'ingrés en període voluntari, de conformitat amb el que estableix l'article 127 de la Llei General Tributària, l'òrgan competent esmentat més amunt acorda:
  
«Fent ús de les facultats que em confereixen els articles 100 i 106 del Reglament General de Recaptació, liquide el recàrrec de constrenyiment pel 20% de l'import del deute pendent, i dicte provisió de constrenyiment perquè es procedisca executivament contra el patrimoni o garanties del deutor, si no n'efectua l'ingrés en els terminis indicats en l'article 108 de l'esmentat reglament.»
  
València, 1 d'octubre de 1999.- El cap de la Dependència de Recaptació: Fausto Vílchez López.
  
Dades del contribuent: 08764955N. Cruz López Francisco. C/ Ejido, 3, Macael.
  
Concepte/Descripció/Objecte tributari: sanció TTES A-55777-O COPUT AL-2184.
  
Clau liquidació: C1700099460015286.
  
Import: 60.000.
  
Data provisional de constrenyiment: 18.05.1999.
  
Recursos:
  
Recurs de reposició davant l'òrgan que ha dictat la provisió de constrenyiment, en el termini de 15 dies, comptadors des de l'endemà de la recepció d'aquesta notificació o reclamació economicoadministrativa, davant el tribunal competent de l'esmentada jurisdicció, en el mateix termini, sense que puguen simultaniejar-se ambdós recursos.
  
Motius d'impugnació:
  
El procediment de constrenyiment podrà impugnar-se pels següents motius (article 138.1 de la Llei General Tributària i article 99.1 del Reglament General de Recaptació):
  
- Pagament o extinció del deute.
  
- Prescripció.
  
- Ajornament.
  
- Falta de notificació de la liquidació o anul·lació o suspensió d'aquesta.
  
- Defecte formal en el títol expedit per a l'execució.
  
Suspensió del procediment:
  
El procediment de constrenyiment, encara que s'hi interpose un recurs, solament se suspendrà en els termes i les condicions indicats en l'article 101 del Reglament General de Recaptació (Reial Decret 1.684/1990, de 20 de desembre).
  
Sol·licitud d'ajornament:
  
D'acord amb el que estableix l'article 48 del Reglament General de Recaptació, es podrà ajornar o fraccionar el pagament dels deutes en període executiu.
  
La presentació de les sol·licituds d'ajornament o fraccionament s'efectuarà en la delegació o administracions de l'Agència Estatal d'Administració Tributària del territori en què haja d'efectuar-se el pagament.
  
Lloc de pagament:
  
En l'entitat que presta el servei de caixa de la delegació o administració de l'Agència Estatal d'Administració Tributària.
  
Interessos de demora:
  
Les quantitats que es deuen, exclòs el recàrrec de constrenyiment, produiran interessos de demora des de l'endemà del venciment del deute en període voluntari fins a la data de l'ingrés d'aquest. El tipus d'interés es fixarà d'acord amb el que estableixen els articles 58 de la Llei General Tributària i el 36 de la Llei General Pressupostària, segons es tracte de deutes tributaris o no tributaris respectivament.
  
Costes:
  
Si es produeixen costes en el procediment, l'administració transferirà l'import d'aquestes als deutors, d'acord amb el que estableixen els articles 153 i 157 del Reglament General de Recaptació.
  
Terminis per a efectuar l'ingrés:
  
(Article 108 del Reglament General de Recaptació)
  
a) Si es rep la notificació entre els dies 1 i 15 de cada mes, fins al 20 de l'esmentat mes, o l'immediatament hàbil posterior.
  
b) Si es rep la notificació entre els dies 16 i últim de cada mes, fins al 5 del mes següent, o l'immediatament hàbil posterior.
  
Compareixença de l'interessat:
  
Així mateix, se cita mitjançant aquest edicte el deutor o el seu representant a comparéixer, perquè puga ser notificat,d'acord amb l'article 105 de la Llei 230/1963, de 28 de desembre, General Tributària, en la redacció donada a aquest per la Llei 66/1997, de Mesures Fiscals, Administratives i d'Ordre Social (BOE 313, de 31 de desembre de 1997), en l'article 28, en el termini de 10 dies, comptadors des d'avui, a la dependència de recaptació de l'Agència Estatal d'Administració Tributària a Almeria, situada al passeig d'Almeria, 62. Si transcorre aquest termini i no hi ha comparegut, la notificació s'entendrà efectuada a tots els efectes legals des de l'endemà del venciment del termini assenyalat.
  
Agència Tributària. Delegació de València